Stellenbosch-man val na sy doodArgieffoto. ŉ Man is Vrydag in Stellenbosch dood nadat hy 10 meter ver van ŉ gebou afgeval het. Volgens ER24 was die man besig om die gebou se dak te herstel toe hy geval het. Die man was in ŉ kritieke toestand toe paramedici hom op die grond aangetref het. Alle pogings om sy lewe te red was tevergeefs. Die besonderhede van die ongeluk is nog nie bekend nie en gaan deur die departement van arbeid ondersoek word.